AIT เซ็ง งานไอซีทีหด ทำกำไร Q3/59 ร่วงกว่า 30%
AIT เซ็ง งานไอซีทีหด ทำกำไร Q3/59 ร่วง 31% มาที่ 102.03 ลบ. จากปีก่อนที่มีกำไร 148.84 ลบ. ขณะที่งวด 9 เดือนแรกมีกำไร 318.49 ลบ. ลดลง 23% จากปีก่อนที่มีกำไร 415.68 ลบ.
8 พ.ย. 2559

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 102.03 ล้านบาท หรือมีกำไรสุทธิ 0.49 บาทต่อหุ้น ลดลง 31.44% จากช่วงเดียวกันของปีก่อนที่มีกำไรสุทธิ 148.84 ล้านบาท หรือมีกำไรสุทธิ 0.72 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 318.49 ล้านบาท หรือมีกำไรสุทธิ 1.54 บาทต่อหุ้น ลดลง 23.38% จากช่วงเดียวกันของปีก่อนที่มีกำไรสุทธิ 415.68 ล้านบาท หรือมีกำไรสุทธิ 2.01 บาทต่อหุ้น
โดยกำไรในไตรมาส 3/59 ที่ลดลงจากช่วงเดียวกันของปีก่อนเนื่องจาก บริษัทมีรายได้ลดลงหลังการลงทุนภาคเอกชนชะลอตัว และรายจ่ายของรัฐบาลส่วนใหญ่เน้นในเรื่องโครงสร้างพื้นฐานและการคมนาคม ส่วนงานด้าน ICT มีงานโครงการไม่มากนัก แม้ภาพรวมเศรษฐกิจช่วงครึ่งหลังปี 59 จะขยายตัวได้ดีกว่าที่คาดการณ์ นอกจากนี้ในไตรมาสที่ 3/59 บริษัทได้ตั้งสารองหนี้สงสัยจะสูญสำหรับลูกหนี้ค้างนาน ขณะที่ในไตรมาสที่ 3/58 ได้กลับรายการค่าเผื่อหนี้สงสัยจะสูญ